
1. መግቢያ፡-
ዜጎች በሀገራቸው ጉዳይ ላይ እኩል ተሳታፊነትና ፍትሐዊ ተጠቃሚነት ሊኖራቸው ይገባል። ይሁን እንጂ በሀገራችን ቀደም ሲል የነበረውም ሆነ አሁን ያለው ሁኔታ የዜጎች እኩል የተሳታፊነትና ፍትሐዊ ተጠቃሚነት መጠን ሲታይ ይህን የሚያረጋግጥ አይደለም። ለዚህ እውነታ መከሰት ሊጠቀሱ ከሚችሉ ዋና ዋና ምክንያቶች መካከል በአገራችን ውስጥ የሚገኙ የትምህርትና የመሰረተልማት ዝርጋታ ተደራሽ አለመሆን፣ ሁሉንም ተጠቃሚ የሚያደርግ ሀገራዊ ፖሊሲ ቀርጾ ተግባራዊ አለማድረግ፣ ስለብዝኃነትና አካታችነት ያለው የግንዛቤ ውስንነት፣ በሀገር ደረጃ ጠንካራ ኢኮኖሚ አለመገንባት እና ሁሉን አቀፍ የአሰራር ሥርዓት የመገንባት ውስንነት ከብዙ በጥቅቱ የሚጠቀሱ ናቸው። እነዚህንና መሰል ችግሮችን ተሻግሮ ለመጭው ትውልድ የተሻለና ሁሉም ዜጎች ፍትሐዊ ተጠቃሚ የሚሆኑባት ሀገር መፍጠር ከሚያስችሉ ጉዳዮች መካከል አንዱ ለብዝኃነት እውቅና መስጠትና አካታች የሥራ አካባቢ መፍጠር በመሆኑ በወሳኝ መለኩ  መሰራት ያለበት ሥራ ነው።      
በክልሉው የመንግስት አገልግሎትና አስተዳደር ውስጥ ከብዝኃነት አኳያ ያለውን ነባራዊ ሁኔታ ተገንዝቦና ዕውቅና ሰጥቶ አካታችነትን ማጎልበት እና ዜጎች ለክልሉ ልማትና ዕድገት አስተዋጽኦ የሚያደርጉ እንዲሁም የመልካም ዕድሎች ተጠቃሚ እንዲሆኑ ማድረግ ይገባል። በክልላችን ያለውን ተጨባጭ ሁኔታ መረዳት እንደሚቻለው  ከአካታችነት አኳያ ጥረቶች ሲደረጉ ቢቆይም ከሚፈለገው ደረጃ ማድረስ ባለመቻሉ አሁንም በርካታ ቀሪ ሥራዎች ያሉ መሆኑ ነው። 
በመሆኑም ከጾታ፣ ከዕድሜና ከአካል ጉዳተኝነት እና ከብዝኃነትን እንዲሁም ከብሔር አኳያ አካታችነትን ማረጋገጥ የመንግስት አገልግሎትና አስተዳደር ሪፎርም አንድ የትኩረት መስክ በማድረግ ተወስዷል።
በመንግስት አገልግሎትና አስተዳደር ሥርዓት ውስጥ ከብዝኃነትና አካታችነት አኳያ ተጨባጭ ለውጥ ለማምጣት ይቻል ዘንድ ከመንግስት አገልግሎትና አስተዳደር ፖሊሲ እና ከነጻ ገለልተኛና አካታች የሠራተኞች ስምሪት ስትራቴጂ ጋር ተናባቢ የሆነ እንዲሁም የክልል መንግስት ሰራተኞች አዋጅ ቁጥር 208 /2017 አንቀጽ 68 መሰረት ያደረገ የማስተግበሪያ ማኑዋል ማዘጋጀት አስፈላጊ ሆኖ በመገኘቱ ይህ የብዝኃነትና አካታችነት ማኑዋል ተዘጋጅቷል። 

3. የማኑዋሉ ተጠቃሚዎች፣ የሚፈታው ችግርና መፍትሄ
3.1. [bookmark: _Toc147360109][bookmark: _Toc148096252][bookmark: _Toc148528760]የማኑዋሉ ተጠቃሚዎች
የዚህ ማኑዋል ተጠቃሚዎች በክልል መንግስት ሰራተኞች አዋጅ ቁጥር 208/2017 ሙሉ በሙሉ የሚተዳደሩ የክልል ፣የዞኖች፤የከተማ አሰተዳደሮችና የወረዳዎች የመንግስት ተቋማት ናቸው፡፡
3.2 . የሚፈታው ችግርና መፍትሄ
ይህ ማኑዋል ትኩረት በማድረግ የሚፈታቸው ችግሮችና መፍትሔዎቻቸውን የሚከተሉት ናቸው፡፡
1) የብዝኃነትና አካታችነት ጉዳይ በተመለከተ በተሟላ መልኩ ራሱን ችሎ የሚስገናገድበት የህግ ማዕቀፎች አለመኖር፤ የአተገባበር ወጥነት ማጣት እና ተገቢውን ትኩረት አለማግኘት ለአብነት የሚነሱ ችግሮች በመሆናቸው ብዝኃነትና አካታችነት ራሱን ችሎ የሚስተናገድበት የህግ ማዕቀፍ እና የአሠራር ስርአት የሚዘጋጅበት እንዲሁም በአሠራር ሥርአቱ ላይ ግንዛቤ ፈጥሮ ወደ ትግበራ ለመግባት፤
2) ብዝኃነትና አካታችነትን በተመለከተ በአመራሩ እና ሠራተኛው ዘንድ በቂ ግንዛቤ የሌለ መሆኑ እና ለመተግበር የአመለካከት ችግሮች በመኖራቸው በዚህ ረገድ ውጤታማ ስራ መስራት አልተቻለም፡፡ በመሆኑም እነዚህን ችግሮች ለመፍታት ተከታታይ የአመለካከት ለውጥ ሊያመጡ የሚችሉ የውይይት መድረኮችን በማዘጋጀትና ግንዛቤ በመፍጠር እንዲሁም የተዘረጉ የአሠራር ሥርአቶችን ተግባራዊ በማድረግ ችግሮችን ለመፍታት፤
3) የሰው ሃብት ስምሪት ወቅት ከብዝሃነትና አካታችነት አኳያ የሚታዩ አድሏዊ /ልዩነት መፍጠር/ አሠራሮችን ለመቅረፍ በህግ ማእቀፍ እንዲሁም ግልፀኝነትና ተጠያቂነት በሚያረጋግጡ በአሠራር ስርዓቶች በመደገፍ ፍትሐዊነትን ለማረጋገጥ፤
4) የብዝሀነትና አካታችነት ጉዳይ ለረጅም አመታት ሲነሳ የቆየ ጉዳይ ቢሆንም ተጨባጭ የሆነ ለውጥ ሊያመጣ በሚችል መልኩ እና በዘላቂነት ጥያቄውን ለመመለስ ሳይቻል ቆይቷል፡፡ በመሆኑም በመንግስት አገልግሎትና አስተዳደር ፖሊሲና ስትራቴጂ እንዲሁም በህግ ማዕቀፎች ላይ የተቀመጡ ድንጋጌዎችና በማኑዋል ላይ የተቀመጡ የአሰራር ሥርዓቶችን ሳያሸራሪፉ ተግባራዊ በማድረግ ተጨባጭ ውጤት ለማምጣት፤
5) ብዝሀነትና አካታችነትን በሚፈለገው ደረጃ ተግባራዊ ከማድረግ አኳያ የሚታየው ሌላው ችግር የአመራሩ ቁርጠኛ አለመሆን ነው፡፡ በመሆኑም በየደረጃው ያሉ አመራሮች በህግ ማዕቀፎቹ ላይ ተገቢውን ግንዛቤበመያዝ የአሠራር ሥርአቱን ተከትሎ ተግባራዊ    
ከማድረግ አንፃር ቸልተኝነት የሚታይባቸውን የአመራር አካላት ተጠያቂ ለማድረግ፤
4.የተግባራት ትስስር ማዕቀፍ (Framework)
የብዝኃነትና አካታችነት ማኑዋል የትግበራ ኡደት በተመለከተ የተግባራት ትስስር ማእቀፍ እንደሚከተለው ቀርቧል፡፡
የማኑዋሉ ዋና ዋና ተግባራት የቅደም ተከተል ስዕላዊ መግለጫ
5. የሚከናወኑ ተግባራትና የአፈፃፀም ቅደም ተከተል
5.1. ዝግጅት ማድረግ
በተቋሙ ዉሰጥ ብዝሃነትና አካታችነትን በተመለከተ የሚደረጉ ጥረቶች ከመጀመራቸዉ በፊት በየደረጃዉ ያሉ የተቋሙ አመራሮች የሚከተሉትን መተግበር ይገባል፡-
· አመራሩ ስለብዝሃነትና አካታችነት፣ የብዝሃነት ኦዲት አፈፃፀም፣ የብዝሃነትና አካታችነት ዕቅድ አዘገጃጀትና አተገባበር፣ የአፈፃፀም ክትትልና ግምገማ አካሄድ በተመለከተ በቂ ግንዛቤ መያዝ፣
· የብዝሃነትና አካታችነት ትግበራ በተመለከተ ስኬታማ የሆኑ ተቋማትን ልምድ በአግባቡ ማጥናትና መረዳት
· የብዝሃነትና አካታችነት ትግበራ ገፊ ምክንያቶችን መለየትና የሚጠበቀዉን ዉጤትና ስኬት በግልጽ ማስቀመጥ፤
· በብዝሃነትና አካታችነት ጥናት ተሳታፊ የሚሆኑ ሠራተኞችን  መለየት፤
· ብዝሃነትና አካታችነትን ለመተግበር የሚያስፈልግ የገንዘብና የሰዉ ኃይል ምንጭ ማፈላለግ
እነዚህን የዝግጅት ሥራዎች በአግባቡ በመተግበር በየደረጃ ያሉ የአመራር አካላት ብዝሃነትና አካታችነትን በተቋማቸዉ ዉስጥ ለመተግበር ያላቸዉን ቁርጠኝነት ማሳየት ይገባቸዋል፡፡
5.2. የብዝሃነት ኦዲት ማካሄድ
የብዝሃነት ኦዲት ማካሄድ ዋና አላማ ተቋሙ ከብዝሃነት አኳያ ያለበትን ቁመና በመገምገም በቀጣይ ምን ማድረግ እንዳለበት አቅጣጫ ለማስቀመጥ ነዉ፡፡ ይህም ከብዝሃነትና አካታችነት አኳያ አቅዶ ለመስራት መነሻ መሰረቱን ለማስቀመጥና ከሚጠበቀዉ ዉጤትና ስኬት አንፃር ለማወዳደር ያስችላል፡፡ በመሆኑም የብዝሃነት ኦዲት በሚካሄድበት ወቅት የሚከተሉትን መተግበር ይገባል፡-
· የብዝሃነት ኦዲቱን ዓላማ፣ወሰን፣ተሳታፊ ቁልፍ ባለድርሻ አካላት (እንደ አስፈላጊነቱ) እና የሚጠበቅ ስኬት ማስቀመጥ፤
· ከብዝሃነትና አካታችነት አኳያ ያሉ ፖሊሲዎቹ፣ የሕግ ማእቀፎችን እና የአሰራር ሰነዶችን መገምገም፤
· የሠራተኞችን መረጃ ከፆታ፣ አካል ጉዳተኝነት፣ ዕድሜ፣ ብሔር፣ የትምህር መረጃ፣ በብዝሃነትና አካታችነት አኳያ የተወሰደ ስልጠና፣ የስምሪት ዓይነት(በቅጥር፣ በዝዉዉር፣ በድልድል) አንፃር መሰብሰብና በአግባቡ የተደራጀ ዉሂብ ማደራጀት፤
5.3. የብዝሃነትና ጥናት ማካሄድ
የዳሰሳ ጥናቱን በማካሄድ የሚከናወኑ ዝርዝር ተግባራት የሚከተሉት ናቸዉ፡፡
· የጥናት ቡድን ማቋቋም 
· ዝክር-ተግባር ማዘጋጀት
· የጥናቱን ወሰን ያካተተ ፕሮፖዛል መቅረጽ
· የጥናትና ምርምር ማኑዋል መሰረት ጥናቱን ማካሄድ 
· የጥናቱን ረቂቅ ሪፖርት ማዘጋጀት
· በጥናቱ ሪፖርት ላይ መወያየትና ግብዓት ማሰባሰብ
· የጥናቱን መጨረሻ ሪፖር ማዘጋጀት 
· የጥናቱን ሪፖርት ለሚከመለከተዉ አካል ማቅረብ
5.4. ግንዛቤ መፍጠር 
1. በብዝሃነትና አካታነት በተመለከተ በተዘጋጁ የፖሊሲ፣ የሕግ ማዕቀፎችንና የአሰራር ስርዓቶች ላይ የግንዛቤ ማስጨበጫ መድረኮችን ማካሄድ፣
2. በተዘጋጀዉ የዳሰሳ ጥናት ዉጤት ላይ ከአመራሩና ከሰራተኞች ጋር ዉይይትና መግባባት መፍጠር
3. በተገልጋዮች፣ ለባለድርሻ አካላት እና ለአጋር አካላት ግንዛቤ መፍጠር፡፡
5.5. ዕቅድ ማዘጋጀት
· ከብዝሃነት ኦዲት የተገኘ መረጃና ጥናቱን ዉጤት መሠረት ያደረገ የብዝሃነትና አካታችነት ነባራዊ ሆኔታ ጥንካሬ (strength)፣ድክመት(weakness)፣መልካም አጋጣሚ (opportunitis) እና ስጋት (threats) አኳያ ግምገማ ማካሄድ፤
· ከብዝሃነትና አካታችነት አኳያ ጠንካራ ጎኖች የበለጠ የሚጠናከሩበትን፣ደካማ ጎኖች የሚወገዱበትን፣ከመልካም አጋጣሚዎች ተቋሙ ተጠቃሚ ሊሆን የሚችልባቸዉንና ተግዳሮቶችን እና ስጋቶችን ተቋሙ በብቃት የሚወጣበትን ዋና ዝርዝር ተግባራን ለይቶ ማስቀመጥ፤
· ትምህርት ባልተስፋፋባቸዉ አካባቢዎች  ትምህርት ቤቶች እንዲከፈቱ ክትትለረ ማድረግ፤
· ሊለካ የሚችል ግብና ዒላማ ከበጀት ጋር አጣጥሞ መቅረጽ፣
· ዋናና ዝርዝር ተግባራን ያጣመረ የድርጊት መርሃ ግብር ማዘጋጀት
5.6. የዕቅድ ትግበራ
የብዝሃነትና አካታችነት ዕቅዱ በመመሪያዉ መሠረት ተግባራው ይደረጋል፡፡ በመሆኑም 
1. የብዝሃነትና አካታችነት መረጃ በዘመናዊ ቴክኖሎጂ አደራጅቶ መያዝ፣
2. ከብዝሃነትና አካታችነት ቢያጎሉበት ከባቢያዊ ሁኔታ ለመገምባት ከወረዳና ከዞን አስተዳደር ወደ ክልል ዋና ከተሞችና የክልል ተቋማት በዝዉዉር የሚቀላቀሉ አነስተኛ የብሔር ቁጥር ያላቸዉ ሠራተኞች የሚኖርባቸዉን የኑሮ ጫና መነሻ የሚያደርግ በዝዉዉር የመጡበትን ከተማ የቤት ኪራይ አማካይ ዋጋ መሠረት ያደረገ ከ  ወር እስከ 1 ዓመት የሚቆይ የቤት አበል ድጋፍ ማድረግ፤
3. ብዝሃነትና አካታችነት ለማረጋገጥ ግልጽና ተደራሽ የቅጥር ወይም ዝዉዉር ማስታወቂያ (በኢንተርኔት፣ በኤሌክትሮኒክስ ሚዲያ፣ ) በማዉጣት እንዲሁም በዞኖች፤ በከተማ አስተዳደሮች እና ወረዳዎች የእጩ ተወዳዳሪዎች ምዝገባ አካላት በአካል ተገኝቶ በማከናወን እና ጉዳዩ የሚመለከታቸዉን ልዩልዩ ማህበራት በማሳተፍ እጩ ተወዳዳዎች መመዝገብና ማወዳደር፤
4. የብዝሃነትና አካታችነት በተጨማሪ ድጋፍ ተጠቃሚ የሆኑ አካላት ስለሚወዳደሩበት ተቋም ርዕይ፣ ተልዕኮና ዓላማ እንዲሁም፤ ተግባና ኃላፊነት እና ለሚያገኙት ተጨማሪ ድጋፊ አጠቃላይ ግንዛቤ ማስጨበጥ፣
5. በቅጥር ወቅት በተቋሙ አነስተኛ ቁጥር ያላቸዉ ብሔሮች እጩ ተወዳዳሪዎች ለዉድድር በሚንቀሳቀሱበት ጊዜ ተወዳዳሪዎች ወጪዎቻቸዉን የሚወዳደሩበት ተቋም እንዲሸፍን ማድረግ
6. በተቋሙ ዉስጥ የሴቶች፣ የአካል ጉዳተኞችና አነስተኛ ቁጥር ያላቸዉ ብሔሮች ሠራተኞች አካታችነት ለማረጋገጥ አለበት ፡፡  
5.7. በክልሉ ብዝኃነት፣ አካታችነት እና ተጨማሪ የድጋፍ እርምጃ አፈፃፀም
5.7.1. በመንግስት ተቋማት  ለሴት መንግስት ሠራተኞች ተጨማሪ የድጋፍ እርምጃ    
ሀ/ በማንኛውም በክልሉ በአለው የመንግሥት ተቋማት ሴት የመንግሥት ሠራተኞችን  ለማብቃትና በውሳኔ ሰጪ የሥራ ቦታዎች ላይ እንዲመደቡ ለማድረግ የሚያስችሉ የተጨማሪ ድጋፍ  እርምጃዎችን መውሰድ አለበት፡፡
ለ/ የሴቶችን ተሳትፎ ለማሳደግ ከሴቶችና ማህበራዊ ጉዳዮች ቢሮ እንዲሁም ከሚመለከታቸው ተቋማት ጋር በቅንጅት መስራት፡፡ 
ሐ/ የሴቶችን ብቃት በማሳደግ ወደ አመራርነት ለማምጣት  በክልል፣  በከተማ አስተዳደር፤   
    በዞኖችና በወረዳዎች የሚገኙ የመንግሥት ተቋማት ከሴቶችና ማህበራዊ ጉዳይ  ቢሮ 
    በተዋረድ ያሉ አደረጃጀቶች ጋር በመተባበር የሴቶች አመራርነት ልማት መርሃ ግብሮችን 
     ዘርግተው ተግባራዊ ማድረግ፤
መ/ በዚህ ማንዋል መሠረት ሴቶች በቅጥር፣ በደረጃ  እድገት፣ በዝውውር፣ በድልድል፣በሙያ መሰላል እድገት፣በትምህርትና ሥልጠና ውድድር ጊዜ በብቃት ፈተና ላይ ተጨማሪ ድጋፍ እርምጃ  ተጠቃሚ  መሆን ስለአለባቸው 5 /አምስት/ ነጥብ ድጋፍ  ይደረጋል፡፡
5.7.2. በመንግስት ተቋማት ለአካል ጉዳተኞች የመንግስት ሠራተኞች  ተጨማሪ የድጋፍ እርምጃ    
ሀ/ በማንኛውም በክልሉ በአለው የመንግሥት ተቋማት  ረዳት ለሚያስፈልገው የአካል ጉዳተኛ የሆነ የመንግሥት ሠራተኛ ተገቢውን ድጋፍ ሊሰጥ የሚችል  ረዳት እንዲመደብለት የማድረግ ግዴታ አለበት፡፡
ለ/ ማንኛውም የመንግሥት  መሥሪያ  ቤት  የሥራ  አካባቢው ለአካል ጉዳተኛ ሠራተኞቹ ምቹ ሁኔታ መፈጠር አለበት ፣ ለሥራ የሚያስፈልጉ መሣሪያዎችንና ቁሳቁሶችን ማሟላትና ስለአጠቃቀማቸው አስፈላጊውን ሥልጠና እንዲያገኙ ማድረግ አለበት፡፡
ሐ/ የአካል ጉዳተኞችን ተሳትፎ ለማሳደግ ከሴቶችና ማህበራዊ ጉዳዮች ቢሮ እንዲሁም 
     ከሚመለከታቸው ተቋማት ጋር በቅንጅት መስራት፡፡ 
መ/አካል ጉዳተኞችን ብቃት በማሳደግ ወደ አመራርነት ለማምጣት በክልል፣በከተማ አስተዳደር፤ በዞኖችና በወረዳዎች የሚገኙ የመንግሥት ተቋማት ከሴቶችና ማህበራዊ ጉዳይ  ቢሮ በተዋረድ ያሉ አደረጃጀቶች ጋር በመተባበር የሴቶች አመራርነት ልማት መርሃ ግብሮችን ዘርግተው ተግባራዊ ማድረግ፤
ሠ/ በክልሉ በአለው በማንኛውም የመንግሥት መሥሪያ ቤት አካል ጉዳተኞች በቅጥር፣ በደረጃ ዕድገት፣በዝውውር፣ በድልድል፣ በሙያ መሰላል እድገት፣ በትምህርትና ሥልጠና በውድድር ጊዜ በብቃት ፈተና ላይ ተጨማሪ ድጋፍ እርምጃ ተጠቃሚ መሆን ስለአለባቸው 5 /አምስት/ ነጥብ ድጋፍ ይደረጋል፡፡

5.7.3. በመንግስት ተቋማት ለነባር-ብሔረሰቦች የመንግስት ሠራተኞች  ተጨማሪ የድጋፍ እርምጃ
ሀ/ በክልሉ መንግስት ሠራተኛ አዋጅ ቁጥር 208/2017 አንቀጽ 71 ንዑስ አንቀጽ 2 መሠረት 
   በመንግሥት መስሪያ ቤቱ ውስጥ  ነባር-ብሔረሰቦች በቅጥር፣ በደረጃ ዕድገት፣ በዝውውር፣ 
   በድልድል፣ በትምህርትና ሥልጠና በውድድር ጊዜ በብቃት ፈተና ላይ ተጨማሪ ድጋፍ 
   እርምጃ ተጠቃሚ መሆን ስለአለባቸው 5 /አምስት/ ነጥብ ድጋፍ ይደረጋል፡፡
5.7.4. አነስተኛ ብሔራዊ ተዋጽኦ ስላላቸው ብሔር፣ ብሔረሰቦችና ህዝቦች የሚጠበቁ የሥራ ሁኔታዎች
ሀ/ በመንግሥት መሥሪያ ቤት ውስጥ የሚፈጸም የሠራተኛ ስምሪት የብሔር ብሔረሰቦችንና
     መሠረት ህዝቦች ሚዛናዊ ተዋጽኦ ለማሳደግ የሚያስችሉ እቅዶችን በመተግበር፣ ብቃት 
     እና ውድድር መሠረት ተደርጎ መፈጸም አለበት፡፡
ለ/ በክልሉ መንግስት ተቋማት ለቴክኒሽያን፤ለፕሮፌሽን እና ለዳይሬክተር /ለሥራ መሪ/  
  በቅጥር፤ በውስጥ ዝውውር፤ በውጪ ዝውውር፤ በትምህርትና ሥልጠና፤ በውድድርና 
  በድልድል ጊዜ ለብዝኃነትና አካታችነት  ለማረጋገጥ  በሠንጠረዥ  ላይ የተቀመጡ ነጥብ  
  ተጨማሪ ድጋፍ ያገኛሉ ፡፡
	ተቁ
	የተጨማሪ ድጋፍ ተጠቃሚዎች
	በውድድር ውጤት ላይ ተጨማሪ የሚሰጥ ነጥብ

	
	በተቋሙ ውስጥ ያሉ አነስተኛ ቁጥር ያለው ብሔር ሠራተኛ 
	ከ 0-10
	ከ 11-20
	ከ 21-30
	ከ31 በላይ

	1
	ለወንድ ተወዳዳሪ 
	3
	2
	1
	0

	2
	ለሴት ተወዳዳሪ
	3
	2
	1
	0

	3
	ለወንድ አካል ጉዳተኛ ተወዳዳሪ 
	3
	2
	1
	0

	4
	ለሴት አካል ጉዳተኛ ተወዳዳሪ
	3
	2
	1
	0


ሐ/ በዚህ ማንዋል አንቀጽ 5.7 ንዑስ አንቀጽ 5.7.1 (ሀ) ፤ ንዑስ አንቀጽ 5.7.2 (ሀ)፤ንዑስ 
 አንቀጽ 5.7.3 (ሀ) እና ንዑስ አንቀጽ 5.7.4 (ለ) ድንጋጌ መሰረት ለሴት፤ለአክል  
  ጉደተኛ፤ለክልሉ ነባር ብሔርሰብና በቢሮ ቁጥራቸውን አነሰተኛ የሆኑ ብሔር ሠራተኞ 
   በእንዳንዱ ላይ ነጥብ  ያገኛሉ፡፡      
መ/ በዚህ ማንዋል ንዑስ አንቀጽ 5.7.4 (ለ) ድንጋጌ መሰረት በቅጥር፤ በውስጥና በውጪ 
   ዝውውር፤ በድረጃ እድገት፤በድልደል፤በትምህርትና ሥልጠና ጊዜ በተቋሙ /በቢሮው
   ፤በኤጅንስ፤ በኮሚሽኑ፤ በመምሪዉ እና በጽ/ቤቱ/ የብሔር ተሳትፎ እኩል ከሆነ ተጨማሪ
    የሚደግ  ነጥብ አይኖርም 
ሠ/ በእውቅናና ሽልማት የአሠራር ስርዓት መሠረት በክልል ደረጃ ብዝሀነትን እና አካታችነት 
    በመተግበር ውጤታማ ሥራ ለሰሩ የክልል፤የዞኖች፤ የከተማ አስተዳደርና ወረዳዎች 
   ተቋማት እውቅና መስጠት፤ 
5.7. የክትትል፣ድጋፍና ግምገማ ስርዓት መተግበር
1. በሚዘጋጁ የውይይትና የግንዛቤ ማስጨበጫ መድረኮች፣ በተቋሙ ውስጥ በሚቋቋም ግብረ-ኃይል /Task Force/ እና በመሳሰሉት አደረጃጀቶች የብዝኃነትና አካታችነት ታሳቢ ያደረገ መሆኑን ቢያንስ በየወሩ ክትትልና ድጋፍ ማድረግ፤
2. የሰው ኃይል ስምሪቱን ከብዝኃነትና አካታችነት አኳያ አፈፃፀሙን በየሩብ አመቱ የመስሪያ ቤቱ የበላይ ኃላፊ ከአመራሩና ከሠራተኞች ጋር መገምገም፣
3. የመስሪያ ቤቱ የበላይ ኃላፊ ከባለድርሻ አካላት ፣ከተገልጋዩች እና ከአጋር አካላት ጋር ከብዝኃነትና አካታችነት አኳያ አፈፃፀሙን በየስድስት ወሩ መገምገም፤
4. የብዝኃነትንና አካታችነት ሪፖርት ለሚመለከተው አካል ማቅረብ፤
1. የማኑዋሉ አፈፃፀም ክትትልና ግምገማ ስርዓት
ብዝሀነትና አካታችነትን ያማከለ የመንግሥት አገልግሎትና አስተዳደር ሥርዓት በመገንባት አገልግሎት አሰጣጡ የዜጎችን ፍትሃዊ ተጠቃሚነት የሚያረጋግጥ እንዲሆን ማድረግ ጊዜ የማይሰጠው ጉዳይ ነው፡፡ በመሆኑም አፈጻጸሙን በየጊዜው እየፈተሹና  የማስተካከያ እርምጃ እየወሰዱ መሄድን ይጠይቃል፡፡ ብዝሀነትና አካታችነትን ያማከለ የመንግሥት አገልግሎትና አስተዳደር ሥርዓት መገንባት እንዲቻል የፆታ፣ የዕድሜ፣ የአካል ጉዳተኝነትና እና የብሔር ብሔረሰቦች ተሳትፎ እንዲኖር በተዘረጉት የአሰራር ስርዓቶች ላይ ክትትልና ግምገማ ማድረግ አስፈላጊ ነው፡፡ 
የክትትልና ግምገማ ስርዓቱ በዋነኛነት በቂና አስተማማኝ መረጃ ላይ የተመሰረተ፣ከታቀደው ዕቅድ ጋር በማነጻጸር ተዓማኒነት ያለው መረጃ የሚቀርብበት ዝርዝር የድርጊት መርሃ-ግብሮችን የያዘ፣ ግልፅ ሪፖርት የሚቀርብበትና ለወደፊት ሊተገበሩ የሚገባቸውን ጉዳዮች በግልፅ የሚያመላክት መሆን ይኖርበታል፡፡ 
በመሆኑም በየደረጃው ባለው መዋቅር አፈፃፀሙን ኦዲትና ኢንስፔክሽን በማድረግ የክልል መስሪያ ቤቶችን፣ የክልሎችና የከተማ አስተዳደሮች ያሳተፈ መድረኮችን በማዘጋጀት አጠቃላይ አፈፃፀሙ ያለበትን ደረጃ፣ የታዩ መልካም አፈፃፀሞችን እና ያጋጠሙ ችግሮችን በመገምገም ቀጣይ እርምጃዎች የሚወሰድበት አሰራር ቀጣይነት ባለው መልኩ መተግበር አለበት፡፡  
[bookmark: _Toc147360143][bookmark: _Toc148096263][bookmark: _Toc148528771]በተጨማሪም በፌደራል፣ በክልልና በከተማ አስተዳደር ያሉ ተቋማት የብዝሀነትና አካታችነት ሁኔታ ያለበትን ደረጃ ለመለየት የሚረዳ ጥናት ከሲቪል ሰርቪስ ቢሮ፣ ከምክር ቤት እና ከሴቶችና ማህበራዊ ጉዳይ ቢሮ በጋራ በየ3 ዓመቱ በማካሄድ የማስተካከያ እርምጃዎች መውሰድ ይገባል፡፡
7. አስፈላጊአብነቶች
በዚህ ክፍል የማኑዋሉ ተጠቃሚዎች የሚገለገሉባቸው የቋሚ ሰራተኞች ስታቲስቲካል መረጃ ማሰባሰቢያ ፎርማት በአባሪ የተቀመጡ መሆኑን የሚያመለክት ሲሆን እነሱም የሚከተሉትን ናቸው ፡፡ 
ቅጽ 1፡- የሠራተኞች የብዝሃነት ጥቅል መረጃ
ቅጽ 2፡- በግንቦት 2016 ዓ.ም የመንግስት ሠራተኞችን የሰው ሀይል ስምሪትና አጠቃቀም ለመለየት የተደረገ ዳሰሳ ጥናት
8. [bookmark: _Toc147360144][bookmark: _Toc148096264][bookmark: _Toc148528772]የጥንቃቄመረጃዎች
1) በብዝሃነትና አካታችነት ዙሪያ የሚሰበሰቡ መረጃዎችን ትክክለኛነት ማረጋገጥ፤
2) ለቃላት አጠቃቀምና አገላለጽ ጥንቃቄ ማድረግ፤
3) የብዝሃነትና አካታችነት ተጨማሪ ድጋፎች አሰጣጥን በአግባቡ መጠቀም፤
4) የመንግሥት ፈፃሚ አካላት ወደትግበራ ከመግባታቸው በፊት ስለብዝሃነትና አካታችነት ጽንሰ ሀሳብና አተገባበር በቂ ግንዛቤ መያዝ፤ 
5) [bookmark: _Toc147360145][bookmark: _Toc148096265][bookmark: _Toc148528773]ለአካል ጉዳተኞች፣ ለሴቶችና ብሔር ብሔረሰቦች እና አጠቃላይ ሠራተኞች የሚገባቸውን ክብርና እንክብካቤ መስጠት፤


9. የቃላትፍች
1. “ብዝኃነት’’ ማለት የአስተሳሰብ ልዩነቶችና የብሔረሰቦች ስብጥር ለማስተናገድ ያለን የዝግጁነት ቀመርን ያመላክታል፡፡  
2. “ብዝኃነት’’ ማለት በስራ ቦታ ሲተረጎም የተለያ የአስተሳሰብ እይታና እምነት ያላቸውን ሴቶች፣ ወጣቶች፣ አካልጉዳተኞች፣ የተለያዩ የብሔር ብሔረሰብ ወኪሎች እንደትምህርት ዝግጅታቸው እና ስራ ልምዳቸው አወዳድሮ በመቅጠር ሂደት የሚፈጠር ተቋማዊ የሰራተኞች ስብጥር ነው፡፡
3. “አሳታፊነት” ማለት የተለያ የማህበራዊ መሰረት ያላቸውን የህብረተሰብ ክፍሎች በየደረጃው የሚገኙ የሲቪል ሰርቪስ ተቋማት ውስጥ በእኩልነትና በፍትሀዊነት የማሳተፍ እና በሀገር ግንባታ ላይ የበኩላቸውን አስተዋጽኦ እንድያበረክቱ ምቹ ሁኔታዎች የሚፈጠሩበት ሂደት ነው።
4. “አካታችነት” ማለት በተለያዩ ሁኔታዎች ውስጥ የሚገኙ የህብረተሰብ ክፍሎች በተቋማዊ፣ ማህበራዊና ሀገራዊ ጉዳዮች ውስጥ በንቃት እንዲሳተፉ፣ ጉልህ አስተዋጽኦ እንዲያበረክቱ የሚያስችል አካላዊ፣ ስነ-ልቡናዊ፣ ባህላዊ፣ ውቅሮችን እንዲያጎለብቱ የሚሰጣቸው ፈቃድና ተዋጽኦ ምጣኔ ነው፡፡
5. “አካል ጉዳተኛ” ማለት በደረሰበት የአካል፣ የአእምሮ ወይም የስሜት ህዋሳት ጉዳት ተከትሎ የሚመጣ ኢኮኖሚያዊ ማህበራዊ ወይም ባሕላዊ መድሎ ሳቢያ በሥራ ስምሪት የእኩል እድል ተጠቃሚ ያልሆነ ሰው ነው፡፡
6. “ስነት” ማለት በተፈጥሮ ወይም ሰው ሠራሽ በሆነ ምክንያት የሚያጋጥም የአካል፣ የአእምሮወይም የስሜት ህዋሳት ጉዳት ነው፡፡

ቅጽ 1 የሠራተኞች የብዝሃነት ጥቅል መረጃ
	ተቁ

	ፆታ
	እድሜ
	ብሔር ብሔረሰብ

	የአእምሮ እድገት ውስንነት

	32

[bookmark: _Toc107509494]ቅጽ 2፡- በግንቦት 2016 ዓ.ም የመንግስት ሠራተኞችን የሰው ሀይል ስምሪትና አጠቃቀም  
         ለመለየት የተደረገ ዳሰሳ ጥናት ብዛት በብሔር
	ተ/ቁ
	ብሔር
	ብዛት
	በፐርሰንት

	1
	ቤኒሻንጉል
	5,974
	15.384

	2
	ጉሙዝ
	5,463
	14.068

	3
	ሺናሻ
	6,330
	16.301

	4
	ማኦ
	564
	1.452

	5
	ኮሞ
	50
	0.129

	6
	ኦሮሞ
	6,408
	16.501

	7
	አማራ 
	11,217
	28.885

	8
	ትግሬ
	342
	0.881

	9
	ጉራጌ
	108
	0.278

	10
	ከምባታ
	106
	0.273

	11
	ወላይታ
	102
	0.263

	12
	ከፊቾ
	2
	0.005

	13
	ጋሞ
	169
	0.435

	14
	አገው
	1,595
	4.107

	15
	ስልጤ
	8
	0.021

	16
	ሀድያ
	105
	0.270

	17
	ዘይሴ
	1
	0.003

	18
	ሲዳማ
	3
	0.008

	19
	መር
	3
	0.008

	20
	ሸካ
	1
	0.003

	21
	አላባ
	1
	0.003

	22
	ኮንታ
	1
	0.003

	23
	ዳውሮ
	1
	0.003

	24
	ሀረሪ
	3
	0.008

	25
	ሱዳናዊ 
	1
	0.003

	26
	ያልተገለጸ
	275
	0.708

	        ድምር
	38,833
	100






0

አባሪ 1
የብዝኃነትና አካታችነት ጥናት ተግባራትና የአፈፃፀም ቅደም ተከተል
	ቅደም ተከተል
	ዝርዝር ተግባራት
	አስፈላጊ የመረጃ ምንጮች
	ኃላፊነቱን የሚወስድ አካል
	የሚወስደዉ ጊዜ

	1.
	የብዝኃነትና አካታችነት መረጃ በዳሰሳ ጥናት መለየትና ማደራጀት
	
	

	1.1
	የጥናት ቡድን ማቋቋም
	የተቋሙ አደረጃጀት (መዋቅር) እና የሥራ ዝርዝር
	የተቋሙ የበላይ ኃላፊ፣ሴቶችና ማህበራዊ አካቶ ትግበራ ሥራ አስፈፃሚ፣ ብቃትና የሰዉ ሀብት አስተዳደር 
	

	1.2 
	ዝክር-ተግባር ማዘጋጀት
	
	የጥናት ቡድኑ
	

	1.3 
	የጥናቱን ወሰን ያካተተ ፕሮፖዛል መቅረጽ
	የመንግስት አገልግሎትና አስተዳደር ፖሲ፣ ስትራቴጂ፣አዋጅ፣ደንብ፣መመሪያ
	የጥናት ቡድኑ
	

	1.4
	በጥናትና ምርምር ማኑዋል መሠረት ጥናቱን ማካሄድ
	
	የጥናት ቡድኑ
	

	1.5
	የጥናቱን ረቂቅ ሪፖርት ማዘጋጀት
	ጥናቱ የተሰበሰበ መረጃ
	የጥናት ቡድኑ
	

	1.6 
	በጥናቱ ሪፖርት ላይ መወያየትና ግብዓት ማሰባሰብ
	የትናቱ ሪፖርት
	የጥናት ቡድኑ
	

	1.7
	የጥናቱን መጨረሻ  ሪፖርት ማዘጋጀት
	የዳበረ ረቂቅ የጥናቱ ሪፖርት
	የጥናት ቡድኑ
	

	
	የጥናቱን ዉጤት ለሚመለከተዉ አካል ማቅረብ
	የጥናቱ ሰነድ
	የጥናት ቡድኑ
	











አባሪ 2
የግንዛቤ መፍጠር ተግባራትና የአፈፃፀም ቅደም ተከተል
	ቅደም ተከተል
	ዝርዝር ተግባራት
	አስፈላጊ የመረጃ ምንጮች
	ኃላፊነቱን የሚወስድ አካል
	የሚወስደዉ ጊዜ

	1.
	ግንዛቤ መፍጠር
	
	
	

	1.1
	ብዝኃነትና አካታችነትን በተመለከተ በተዘጋጁ ፖሊሲ፣የሕግ ማዕቀፎችና የአሰራር ሥርዓቶች ላይ የግንዛቤ ማስጨበጫ መድረኮች ማካሄድ
	የመንግስት አገልግሎትና አስተዳደር ፖሊሲ፣ ስትራቴጂ፣ አዋጅ፣ ደንብ፣ መመሪያ
	የሲቪል ሰርቪስ ቢሮ፣ የክልል የመንግስት ተቋማት
	

	1.2 
	በተዘጋጀዉ የዳሰሳ ጥናት ዉጤት ላይከአመራሩና ከሰራተኞች ጋር ዉይትና መግባባት መፍጠር
	የጥናት ሰነድ
	የጥናት ቡድኑ
	

	1.3 
	ለአገልጋዮች፣ ለባለድርሻ አካላት እና ለአጋር አካላት ግንዛቤ መፍጠር
	የመንግስት አገልግሎትና አስተዳደር ፖሊሲ፣ ስትራቴጂ፣አዋጅ፣ደንብ፣መመሪያና የጥናት ሰነድ
	የሲቪል ሰርቪስ ኮሚሽን፣ የመንግስት ተቋማትና የጥናት ቡድኑ
	










                                                                                                                                                                    

አባሪ 3
የእቅድ ዝግጅት ተግባራትና የአፈፃፀም ቅደም ተከተል
	ቅደም ተከተል
	ዝርዝር ተግባራት
	አስፈላጊ የመረጃ ምንጮች
	ኃላፊነቱን የሚወስድ አካል
	የሚወስደዉ ጊዜ

	1.
	እቅድ ማዘጋጀት
	
	
	

	1.1
	ከብዝኃነት ኦዲት የተገኘ መረጃና የጥናቱን ዉጤት መሠረት ያደረገ የብዝኃነትና አካታችነት የነባራዊ ሁኔታ ከጥንካሬ(strengeth)መልካም አጋጣሚ(opporthnities)እና ስጋት(threats)አኳያ ጥናት ማካሄድ
	የመንግስት አገልግሎትና አስተዳደር ፖሊሲ፣ ስትራቴጂ፣ አዋጅ፣ ደንብ፣መመሪያ        ፣የጥናት ሰነድ የባለፈዉ ዓመታት አፈፃፀም፣ የነባራዊ ሁኔታ ትንተና
	የክልሉ መንግስት ተቋማት
	በስታንዳርዱ መሠረት

	1.2 
	ከብዝኃነትና አካታችነት አኳያ ጠንካራ ጎኖች የበለጠ የሚጠናከሩበትን፣ ደካማ ጎኖች የሚወሰዱበትን፣ ከመልካም አጋጣሚዎች ተቋሙ ተጠቃሚ ሊሆን የሚችልባቸዉን እና ተግዳሮቶችንና ስጋቶችን ተቋሙ በብቃት የሚወጣበትን ዋናዋና እና ዝርዝር ተግባራ ለይቶ ማስቀመጥ
	የመንግስት አገልግሎትና አስተዳደር ፖሊሲ፣ ስትራቴጂ፣ አዋጅ፣ ደንብ፣መመሪያ        ፣የጥናት ሰነድ የባለፈዉ ዓመታት አፈፃፀም፣ የነባራዊ ሁኔታ ትንተና
	የክልሉ መንግስት ተቋማት
	በስታንዳርዱ መሠረት

	1.3 
	ከትምህርት ቢሮና የልማት አጋሮች ጋር ባልተስፋፋባቸዉ አካባቢዎች አዳሪ ትምህርት ቤቶች እንዲከፈቱ ድጋፍ ማድረግ
	ትምህር ቢሮ ፣የክልል አስተዳደሮች
	ከትምህርት ቢሮ፣ የልማት አጋር አካላት
	በስታንዳርዱ መሠረት

	1.4
	ሊለካ የሚችል ግብርና ዣላማ ከበጀት ጋ አጣጥሞ መቅረፅ፣
	የመንግስት አገልግሎትና አስተዳደር ፖሊሲ፣ ስትራቴጂ፣ አዋጅ፣ ደንብ፣መመሪያ        ፣የጥናት ሰነድ የባለፈዉ ዓመታት አፈፃፀም፣(SWOT) ትንተና
	የመንግስት ተቋማት
	በስታንዳርዱ መሠረት

	1.5
	ዋናና ዝርዝር ተግባራትን ያጣመረ የድርጊት መርሃ ግብር ማዘጋጀት
	ግብ እና ዋናና ዝርዝር ተግባራት
	የመንግስት ተቋማት
	በስታንዳርዱ መሠረት








አባሪ 4
የትግበራ አፈፃፀምና የተግባራት ቅደም ተከተል
	ቅደም ተከተል
	ዝርዝር ተግባራት
	አስፈላጊ የመረጃ ምንጮች
	ኃላፊነቱን የሚወስድ አካል
	የሚወስደዉ ጊዜ

	4
	እቅድን ተግባራዊ ማድረግ
	
	
	

	4.1
	የብዝኃነትና አካታችነት መረጃ በዘመናዊ ቴክኖሎጂ አደራጅቶ መያዝ
	· የብዝኃነትና አካታችነት የጥናት ሰነድ
· የሰዉ ሀብት መረጃ ዳታ
	የክልል፣ የዞኖች፤የከተማ አስተዳደርና የወረዳዎች የመንግስት ተቋማት
	

	4.2 
	ከብዝኃነትና አካታችነት የሚያጎለብት ከባቢያዊ ሁኔታ ለመገንባት ወደ ክልል ዋና ከተሞች እና የፌዴራል ተቋማት በዝዉዉር የሚቀላቀሉ አነስተኛ የብሔር ስብጥር ያላቸዉ ሠራተኞች በዝዉዉር የመጡበትን ከተማ የቤት ኪራይ አማካይ ዋጋ መሠረት ያደረገ ከ6 ወር እስከ አ ዓመት የሚቆይ የቤት አባል ድጋፍ ይደረግላቸዋል 
	· የነፃ ገለልተኛ እና ብዝኃነትና አካታችነት ደንብ
	የመንግስት ተቋማት
	

	4.3 
	ብዝኃነትና አካታችነትን ለማረጋገጥ ተደራሽ የቅጥር ወይም ዝዉዉር ነማስታወቂያ (በኢንተርኔት፣ በኤሌክትሮኒክስ ሚዲያ፣ በጋዜጣ) በማዉጣት እንዲሁም በተለያዩ ክልሎች እና ከተማ አስተዳደሮች የእጩ ተወዳዳሪዎች ምዝገባ በአካ በመገኘት በማከናወንና ጉዳዩ የሚመለከታቸዉን ልዩ ልዩ ማህበራት በማሳተፍ የእጩ ተወዳዳሪዎች ምዝገባ ማከናወን፣/መመሪያ/ 
	· የሰዉ ኃይል ፍላጎት እቅድ 
· የፌዴራል መንግስት ሠራተኞች ምመላ እና መረጣ አፈፃጸም መመሪያ
	የመንግስት ተቋማት
	በስታንዳርዱ መሠረት

	4.4
	የብዝኃነትና አካታችነት ተጨማሪ ድጋፍ ተጠቃሚ የሆኑ አካላት ስለሚወዳደሩበት ተቋም ራዕይ፣ ተልዕኮ እና ዓላማ እንዲሁም ተግባርና ኃላፊነትና ስለሚያገኙት ተጨማሪ ድጋፍ አጠቃላይ ግንዛቤ ማስጨበጥ 
	· የተቋሙ ማቋቋሚያ አዋጅ/ ደንብ 
· የፌዴራል መንግስት ሠራተኞች ምልመላና መረጣ መመሪያ
	የመንግስት ተቋማት
	

	4.5
	በቅጥር ወቅት በተቋሙ አነስተኛ ቁጥር ኪላቸዉ ብሔር ብሔተረሰቦች ለምዘና የሚመጡ ተወዳዳሪዎች ወጪዎቻቸዉን በሚወዳደሩበት ወቅት ተቋም እንዲሸፍን ማድረግ፣
	· የተቋሙ የሰዉ ጋይል መረጃ ቋት፣ 
· ለቅጥር የተመዘገቡ አመልካቾች የተጠናቀረ መረጃ፣
· የነፃና ገለልተኛ እና የብዝጋነትና አካታችነት ደንብ
	የመንግስት ተቋማት
	

	4.6
	በተቋሙ ዉስጥ አነስተኛ የብሔር ቁጥር ያላቸዉን ሠራተኞች፣የሴቶችና የአካል ጉዳተኞችን አካታችነትን ለማረጋገጥ የተጨማሪ ድጋፍ እርምጃዎች ተገትባራዊ ማድረግ፣
	· የብዝኃነትና አካታችነት መመሪያ 
· የብዝኃነትና አካታችነት ማኑዋል
· የሠንጠረዥ 1-3 በተመለከተዉ መሠረት 

	የመንግስት ተቋማት
	

	4.7 
	የብሔር ብሔረሰቦችን፣የሴቶችንና የአካ ጉዳተኞችን ተሳትፎ ለማሳደግ ከክልል ምክር ቤት፣ ከክልል አስተዳደር፣ የሴቶችና ማህበራዊ ጉዳይ ቢሮ፣  እንዲሁም ከሚመከለከታቸዉ ተቋማት ጋር በቅንጅት መስራት(ደንብ)
	· የመንግስት አገልግት አስተዳደር ፖሊሲ፣ ስትራቴጂ
· የክልል መንግስት ሠራተኞች አዋጅ
· የተቋማት ስትራቴጂያዊ እቅድ
	· የክልል ምክር ቤት 
· ሴቶችና ማህበራዊ ጉዳይ ቢሮ
·  
· ሌሎች የመንግስት ተቋማትና ባለድርሻ አካላት
	



	4.8
	የሴቶችንና አካል ጉዳተኞችን ብቃት ማሳደግ ወደ አመራርነት ለማምጣት በበክልልና በከተማ አስተዳደር፤ በዞኖችና ወረዳዎች  የሚገኙ የመንግስት ተቋማት ከሴቶችና ማህበራዊ ጉዳይ ቢሮና በተዋረድ ያሉ አደረጃጀቶች ጋር በመተባበር የሴቶች አመራርነት ልማት መርሃ-ግብሮችን ዘርግተዉ ተግባራዊ ማድረግ፣
	· የተቋማት የሰዉ ጋይል መረጃ ቋት
	· የሴቶችና ማህበራዊ ጉዳይ ሚኒስቴተር
· የአካል ጉዳተኞች ፌዴሬሽን 
· ሌሎች መንግስት ተቋማትና ባለድርሻ አካላት 
	

	4.9
	በእዉቅናና ሽልማት የአሠራር ሥርዓት መሠረት በሀገር አቀፍ ደረጃ ብዝሃነትን እና አካታችነትን በመተግበር ዉጤታማ ሥራ ለሰሩ የክልል፤ በዞኖች፤በከተማ አስተዳደርና ወረዳዎች  ተቋማት እዉቅና መስጠት፣ 
	· ከተቋማት የሰዉ ኃይል ስምሪት የብዝኃነትና አካታነትን እቅድ አፈፃፀም ሪፖርት
	
· የክልል ሲቪል ሰርቪስ ቢሮ
· ከተማ አስተዳደር ሲቪል ሰርቪስ መመሪያ
· የመንግስት ተቋማት
	በእዉቅና ሽልማት የአሠራር ሥርዓት













አባሪ 5
የክትትልና፣ ድጋፍና ግምገማ ስርዓት አተገባበር ቅደም ተከተል 
	ቅደም ተከተል
	ዝርዝር ተግባራት
	አስፈላጊ የመረጃ ምንጮች
	ኃላፊነቱን የሚወስድ አካል
	የሚወስደዉ ጊዜ

	5.
	የክትትል፣ ድጋፍና ግምገማ ስርዓት መተግበር
	
	
	

	5.1
	በሚዘጋጁ የዉይይትና የግንዛቤ ማስጨበጫ መድረኮች፣በተቋሙ ዉስጥ የሚቋቋም ግብረ-ኃይል/Task force/ እና በመሳሰሉት አደረጃጀቶች የብዝጋነትና አካታችነት ታሳቢ ያደረገ መሆን ቢያንያንስ በየወሩ ክትትልና ድጋፍ ማድረግ፣
	ከተቋማት የሰዉ ኃይል ስምሪት የብዝኃነትና አካታችነትን እቅድ አፈፃፀም ሪፖርት፣ የተካሄዱ የዉይይትና የግንዛቤ ማስጨበጫ መድረኮች፣ የተቋቋመ የግብ-ኃይል 
	የመስሪያ ቤቱ የበላይ ኃላፊ፣ የሥራ ክፍሎች፣ የሴቶችናማህበራዊ ጉዳዮች ቢሮ   አካቶ ትግባራ የስራ ክፍል 
	

	5.2 
	የሰዉ ኃይል ስምሪቱን የብዝኃነትና አካታችነት አኳያ አፈፃፀሙን በየሩብ ዓመቱ የመስሪያ ቤቱ የበላይ ኃላፊ ከአመራሩ እና ከሠራተኞች ጋር መግምገም፣
	ከተቋማት የሰዉ ኃይል ስምሪት የብዝኃነትና አካታችነት እቅድ አፈፃፀም ሪፖርት
	የመስሪያ ቤቱ የበላይ ኃላፊ፣ የሴቶችና ማህሪዊ ጉዳዮች አካቶ ትግበራ የሥራ ክፍል
	

	5.3 
	የመስሪያ ቤቱ የበላይ ኃላፊ ከባለድርሻ አካላት፣ ከተገልጋዮች እና ከአጋር አካላት ጋር ከብዝኃነትና አካታችነት አኳያ አፈፃፀሙ በየ 6 ወሩ መገምገም፣
	ከተቋማት የሰዉ ኃይል ስምሪት የብዝኃነትና አካታነትን እቅድ አፈፃፀም ሪፖርት
	የመስሪያ ቤቱ የበላይ ኃላፊ፣ የሥራ ክፍሎች፣ የሴቶችና ማህበራዊ ጉዳዮች ቢሮ  አካቶ ትግባራ የስራ ክፍል
	

	5.4
	የብዝኃነትና አካታችነት ሪፖርት ለሚመለከተዉ አካል ማቅረብ፣
	ከተቋማት የከተቋማት የሰዉ ኃይል ስምሪት የብዝኃነትና አካታነትን እቅድ አፈፃፀም ሪፖርት
	የመስሪያ ቤቱ የበላይ ኃላፊ፣ የሥራ ክፍሎች፣ የሴቶችና ማህበራዊ ጉዳዮች ቢሮ  አካቶ ትግባራ የስራ ክፍል
	










የብዝኃነት
ኦዲት ማካሄድ
(2)
 


ግንዛቤ መፍጠር
(4)


 ዕቅድ ማዘጋጀት
(5)


ዕቅዱ ተግባራዊ ማድረግ
(6)


  የክትትል፣ ድጋፍና ግምገማ ስርዓት መተግበር
(7)


ዝግጀት ማካሄድ
(1)


የብዙኃኒት ጥናት ማካሄድ
(3)

